Diari Oficial de la Generalitat Valenciana


Sumari del DOGV 5988, del 03-04-2009 (2009/3685)

ORDE de 16 de març de 2009, de la Conselleria d'Educació, per la qual es publica la línia pressupostària i l'import global màxim destinat a la concessió de les ajudes econòmiques per a les corporacions locals que mantenen conservatoris de música de grau elemental i/o professional i per a les entitats sense ànim de lucre que mantenen centres autoritzats d'ensenyances musicals de grau elemental i/o professional durant l'exercici 2009, convocades per Orde de 29 de desembre de 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3685


Data del document
:   16-03-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * música
    * centre d'ensenyament
    * suport econòmic
    * societat sense fins de lucre
    * educació artística
    * administració local

ORDE de 16 de març de 2009, de la Conselleria d'Educació, per la qual es publica la línia pressupostària i l'import global màxim destinat a la concessió de les ajudes econòmiques per a les corporacions locals que mantenen conservatoris de música de grau elemental i/o professional i per a les entitats sense ànim de lucre que mantenen centres autoritzats d'ensenyances musicals de grau elemental i/o professional durant l'exercici 2009, convocades per Orde de 29 de desembre de 2008. [2009/3685]  
Amb data 7 de gener de 2009 va ser publicada en el Diari Oficial de la Comunitat Valenciana, l'Orde de 29 de desembre de 2008, de la Conselleria d'Educació, per la qual es convoquen ajudes econòmiques per a les corporacions locals que mantenen conservatoris de música de Grau Elemental i/o professional i per a les entitats sense ànim de lucre que mantenen centres autoritzats d'ensenyances musicals de Grau Elemental i/o professional durant l'exercici 2009.  
Una vegada aprovada i publicada la Llei 17/2008, de 29 de desembre, de Pressupostos de la Generalitat per a l'exercici 2009 (DOCV núm. 5924, de 31 de desembre), de conformitat amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resulta procedent publicar la línia de subvenció que ha de finançar les citades ajudes, així com l'import global màxim previst per a donar cobertura a la citada convocatòria.  
Per tot això, en virtut de les facultats que em conferix l'article 28 e de la Llei 5/1983, de 30 de desembre, del Consell, conformement al que disposa l'ordene segon,punt 2, de l'Orde de 29 de desembre de 2008, de la Conselleria d'Educació, i vista la proposta del director general d'Ordenació i Centres Docents amb data 20 de febrer de 2009 i de conformitat amb esta,  
ORDENE  
Únic  
De conformitat amb el que disposa la Llei 17/2008, de 29 de desembre, de Pressupostos de la Generalitat per a l'exercici 2009, les ajudes establides en l'Orde de 29 de desembre de 2008, de la Conselleria d'Educació, destinades a les corporacions locals que mantenen corservatoris de música de Grau Elemental i/o Professional i per a les entitats sense ànim de lucre que mantenen centres autoritzats d'ensenyances musicals de Grau Elemental i/o Professional durant l'exercici 2009, es finançaran a càrrec de la línia de subvenció T2463000 del capítol IV de la secció, servici, centre gestor i programa 50.58.80.945.13 d'Ensenyança Secundària i de Règim Especial, per un import global màxim de 5.158.120,66 euros.  
Contra la present orde, que posa fi a la via administrativa, els interessats podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació. Tot això, de conformitat amb el que establixen els articles 10, 14, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Així mateix, les persones interesades podran interposar el recurs potestatiu de reposició davant del conseller d'Educació en el termini d'un mes a comptar des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En els litigis entre les administracions públiques no cabra interposar recurs en via administrativa si bé es podrà fer ús del requeriment previst en l'article 44 de la Llei 29/1998.  
València, 16 de març de 2009  
El conseller d'Educació,  
ALEJANDRO FONT DE MORA TURÓN